《抱瓮园偕龙东溟李霖臣孙君选王野鹤作残春诗值马大龛自都至》
清代·张霔

几坐津头春水船，滔滔流水暮春天。偶逢京国飘蓬客，话到山人种杏田。

积雨半庭双海鹤，浮云千里一风鸢。神仙富贵都休问，且醉桃花酒瓮边。

作者简介：张霔，字念艺，号笨山，抚宁人。贡生，官内阁中书。有《帆斋逸稿》、《晋史集》、《叹乃书屋集》、《绿艳亭集》。